**Ալան Հատտոն** (անգլ.՝ Alan Hutton, նոյեմբերի 30, 1984(1984-11-30), Գլազգո, Շոտլանդիա, Միացյալ Թագավորություն), շոտլանդացի ֆուտբոլիստ, եզրային պաշտպան։ Հանդես է գալիս անգլիական «Աստոն Վիլա»-ի կազմում։ Անցկացրել է 50 հանդիպում Շոտլանդիայի ազգային հավաքականի կազմում։

Իր կարիերան սկսել է «Ռեյնջերս»-ի կազմում և 2005 թվականին դարձել է Շոտլանդիայի չեմպիոն։ Հետագայում հանդես է եկել Պրեմիեր Լիգան ներկայացնող «Տոտենհեմ Հոտսպուր»-ի և «Աստոն Վիլա»-ի կազմերում։ Վարձավճարով հանդես է եկել նաև «Սանդերլենդ»-ի, «Մալյորկա»-ի, «Նոթինգհեմ Ֆորեստ»-ի և «Բոլթոն Ուոնդերերս»-ի կազմերում։

Ակումբային կարիերա
------------------

### «Ռեյնջերս»

2000 թվականի սեպտեմբերի 4-ին Հատտոնը միացել է շոտլանդական «Ռեյնջերս»-ին։ Թիմի կազմում նա իր դեբյուտը նշել է 2002 թվականի դեկտեմբերի 22-ին՝ Շոտլանդիայի առաջնության շրջանակներում կայացած «*Պարտիկ Տիսլ ՖԱ*»-ի դեմ խաղում։ Այս հանդիպումը միակն էր շոտլանդացի ֆուտբոլիստի համար 2002-03 մրցաշրջանի ընթացքում։ 2003-04 մրցաշրջանի ընթացքում Ալանը մասնակցել է 11 հանդիպման։ 2004 թվականի մարտի 23-ին նա խփել է իր առաջին գոլը՝ «*Դանֆերմլին Ատլետիկ*»-ի դեմ խաղում։

2004-05 մրցաշրջանի ընթացքում Ալան Հատտոնը մասնակցել է 12 հանդիպման և օգնել է թիմին դառնալ Շոտլանդիայի առաջնության և Շոտլանդիայի լիգայի գավաթի հաղթող։ 2005 թվականի փետրվարին «*Կիլմարնոկ*»-ի դեմ խաղում ֆուտբոլիստը կոտրել է ոտքը և ստիպված է եղել բաց թողնել 8 ամիս։

2005-06 մրցաշրջանը դժվար էր ստացվեց «Ռեյնջերս»-ի համար, իսկ Ալանը մասնակցել է ընդամենը 23 հանդիպման։ 2007 թվականի ամռանը ֆուտբոլիստը 5 տարով երկարաձգել է թիմի հետ գործող պայմանագիրը։

2007-08 մրցաշրջանը Հատտոնը լավ սկսեց և արժանացավ Սըր Ալեքս Ֆերգյուսոնի գնահատանքին։ Ընդհանուր առմամբ Հատտոնը շոտլանդական թիմի կազմում մասնակցել է 94 հանդիպման և դարձել է 2 գոլի հեղինակ։

### «Տոտենհեմ Հոտսպուր»

2007-08 մրցաշրջանի ձմեռային տրանսֆերային պատուհանի ընթացքում Ալան Հատտոնը տեղափոխվել է Պրեմիեր Լիգան ներկայացնող «Տոտենհեմ Հոտսպուր»։ Տրանսֆերն արժեցել է 5 միլիոն ֆունտ ստեռլինգ։ Թիմի կազմում նա իր դեբյուտը նշել է փետրվարի 2-ին՝ «Մանչեսթեր Յունայթեդ»-ի դեմ խաղում։ հանդիպումն ավարտվել է 1-1 հաշվով։

#### «Սանդերլենդ»

2010 թվականի փետրվարի 1-ին Հատտոնը մինչև մրցաշրջանի ավարտը տեղափոխվել է «Սանդերլենդ»։ Իր դեբյուտը Ալանը նշել է «Ուիգան Ատլետիկ»-ի դեմ խաղում, որն ավարտվել է 1-1 հաշվով։ 2010 թվականի ապրիլի 24-ին նա կարմիր քարտ է ստացել Ջոզի Ալտիդորի հետ բախման համար։

### Վերադարձ «Տոտենհեմ»

Վարձակալության ժամկետի ավարտից հետո Ալան Հատտոնը վերադարձել է «Տոտենհեմ»։ Նա մասնակցել է մրցաշրջանի առաջին խաղին և դարձել է գոլի հեղինակ։ Ալանը մասնակցել է նաև «Մանչեսթեր Յունայթեդ»-ի դեմ կայացած խաղին, որն ավարտվել է 2-0 հաշվով՝ մանչեսթերյան ակումբի հաղթանակով։ 2010-11 մրցաշրջանի ընթացքում ֆուտբոլիստը մասնակցել է 26 հանդիպման։ 2010-11 մրցաշրջանում Հատտոնը եղել է լոնդոնյան թիմի հիմնական աջ պաշտպանը։

2011-12 մրցաշրջանի սկզբում թիմ վերադարձավ եզրային պաշտպան Քայլ Ուոլկերը, որը վարձավճարով հանդես էր գալիս «Աստոն Վիլա»-ում։ Նա դարձավ «Տոտնհեմ»-ի հիմնական աջ պաշտպանը՝ պահեստայինների նստարանին թողնելով Հատտոնին։

### «Աստոն Վիլա»

2011 թվականի օգոստոսի 31-ին Հատտոնը տեղափոխվել է «Աստոն Վիլա» և թիմի հետ կնքել է 4 տարվա պայմանագիր։ Տրանսֆերն արժեցել է 5 միլիոն ֆունտ ստեռլինգ։ Ֆուտբոլիստն իր դեբյուտը նշել է սեպտեմբերի 10-ին՝ «Էվերթոն»-ի դեմ խաղում, որն ավարտվել է 2-2 հաշվով։ Հատտոնը մասնակցել է «Վեստ Բրոմվիչ Ալբիոն»-ի դեմ խաղին, որն ավարտվել է 2-1 հաշվով՝ «Աստոն Վիլա»-ի պարտությամբ։ Դեկտեմբերի 21-ին շոտլանդացին մասնակցել է «Արսենալ»-ի դեմ կայացած խաղին և հեռացվել է խաղադաշտից՝ երկրորդ դեղին քարտը ստանալու պատճառով։

Հատտոնը առաջին մրցաշրջանը «Աստոն»-ի կազմում հիասթափեցնող էր, և նրա հետագա մրցելույթները թիմի կազմում կասկածի տակ էին։ 2012 թվականի հուլիսի 16-ին նա դուրս է մնացել 25 ֆուտբոլիստից կազմված կազմից, որը պետք է մասնակցեր մինչմրցաշրջանային հավաքին։ Դուրս մնալով հիմնական թիմից Հատտոնը հայտնվեց դժվար իրավիճակում, սակայն նա հույս ուներ որ նորից կկարողանա վերադառնալ հիմնական թիմ։

#### «Նոթինգհեմ Ֆորեստ»

«Աստոն Վիլա»-ի հիմնական կազմից դուրս մնալու պատճառով Հատտոնը ստիպված վարձավճարով տեղափոխվել է «Նոթինգհեմ Ֆորեստ»։ Նա իր դեբյուտը նշել է «Վուլվերհեմպտոն Ուոնդերերս»-ի դեմ խաղում։ Հանդիպումն ավարտվել է 2-1 հաշվով՝ «Ֆորեստ»-ի հաղթանակով։ Թիմի կազմում նա իրր անցկացրած բոլոր 9 խաղերում հանդես է եկել աջ պաշտպանի դիրքում։

#### «Մալյորկա»

2013 թվականի հունվարի 29-ին Հատտոնը մինչև մրցաշրջանի ավարտը տեղափոխվել է իսպանական «Մալյորկա»։ Թիմի կազմում նա ստացել է 2-րդ համարի մարզաշապիկը։ Իր դեբյուտը նա նշել է փետրվարի 3-ին՝ «Ռեալ Սոսիեդադ»-ի դեմ խաղում, որն ավարտվել է 3-0 հաշվով՝ «Մալյորկա»-ի պարտությամբ։ 2013 թվականի հունիսի 30-ին ավարտվել է Ալանի վարձակալության ժամկետը և ֆուտբոլիստը վերադարձել է Անգլիա։

#### «Բոլթոն Ուոնդերերս»

2014 թվականի փետրվարի 28-ին ֆուտբոլիստը մինչև մրցաշրջանի ավարտը տեղափոխվել է Չեմպիոնշիպում հանդես եկող «Բոլթոն Ուոնդերերս»։ Թիմի կազմում նա իր դեբյուտը նշել է մարտի 11-ին՝ «Դերբի Կաունտի»-ի դեմ խաղում։

### Վերարդաձ «Աստոն Վիլա»

2014 թվականի ամռանը՝ վարձակալության ժամկետի ավարտից հետո Ալան հատտոնը վերադարձել է «Աստոն Վիլա»։ Վերադարձից հետո առաջին անգամ մասնակցել է մինչմրցաշրջանային հավաքի ընթացքում կայացած «*Մանսֆիլդ Թաուն*»-ի դեմ խաղին։ Հանդիպումն ավարտվել է 3-1 հաշվով՝ «Աստոն»-ի հաղթանակով։ Հատտոնը գերազանց հանդես եկավ մինչմրցաշրջանային հավաքի ժամանակ և Պրեմիեր Լիգայի հենց սկզբից դարձավ թիմի հիմնական եզրային պաշտպանը։ Սեպտեմբերի 16-ին նա 3 տարի ժամկետով երկարաձգել է իր գործող պայմանագիրը։ Անգլիական թիմի կազմում Ալանը իր առաջին գոլը խփել է 2014 թվականի դեկտեմբերին կայացած «Լեսթեր Սիթի»-ի դեմ խաղի ժամանակ։

Ալան Հատտոնը մասնակցել է Անգլիայի գավաթի եզրափակչի շրջանակներում կայացած «Արսենալ»-ի դեմ խաղին, որն ավարտվել է 4-0 հաշվով՝ լոնդոնյան թիմի հաղթանակով։ 2018 թվականի հունիսի 14-ին շոտլանդացին երկարաձգել է իր պայմանագիրը մինչև 2019 թվականը։

Միջազգային կարիերա
------------------

Շոտլանդիայի ազգային հավաքական Ալանը առաջին անգամ հրավիրվել է 2007 թվականի մայիսի 11-ին։ Իր միջազգային դեբյուտը նա նշել է մայիսի 30-ին՝ Ավստրիայի հավաքականի դեմ խաղում։ Հատտոնը մասնակցել է 2007 թվականի սեպտեմբերին կայացած Ֆրանսիայի հավաքականի դեմ խաղին, որն ավարտվել է շոտլանդացիների հաղթանակով։

Հատտոնը 2016 թվականի մարտին մասնակցել է Չեխիայի հավաքականի դեմ խաղին, որը 50-րդն էր նրա միջազգային կարիերայում։ Այդ հանդիպումն ավարտվել է 1-0 հաշվով՝ շոտլանդացիների հաղթանակով։ 2016 թվականի նոյմեբերին Շոտլանդիայի հավաքականի մարզիչ Գորդոն Ստրախանը հայտարարել է Ալանի միջազգային կարիերան ավարտելու մասին։

Վիճակագրություն
---------------

| Ակումբ | Մրցաշրջան | Լիգա | Գավաթ | Լիգայի գավաթ | Միջազգային | Արդյունք |
| --- | --- | --- | --- | --- | --- | --- |
| Դիվիզիա | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| Ռեյնջերս | 2002-03 | Շոտլանդիայի Պրեմիեր Լիգա | 1 | 0 | 0 | 0 | 0 | 0 | 0 | 0 | 1 | 0 |
| 2003-04 | Շոտլանդիայի Պրեմիեր Լիգա | 11 | 1 | 0 | 0 | 0 | 0 | 0 | 0 | 11 | 1 |
| 2004-05 | Շոտլանդիայի Պրեմիեր Լիգա | 10 | 0 | 1 | 0 | 0 | 0 | 1 | 0 | 12 | 0 |
| 2005-06 | Շոտլանդիայի Պրեմիեր Լիգա | 19 | 0 | 0 | 0 | 1 | 0 | 3 | 0 | 23 | 0 |
| 2006-07 | Շոտլանդիայի Պրեմիեր Լիգա | 33 | 1 | 1 | 0 | 2 | 0 | 8 | 1 | 44 | 2 |
| 2007-08 | Շոտլանդիայի Պրեմիեր Լիգա | 20 | 0 | 1 | 1 | 1 | 0 | 9 | 0 | 31 | 1 |
| Արդյունք | 94 | 2 | 3 | 1 | 4 | 0 | 21 | 1 | 122 | 4 |
| տոտենհեմ Հոտսպուր | 2007-08 | Պրեմիեր Լիգա | 14 | 0 | 0 | 0 | 1 | 0 | 0 | 0 | 15 | 0 |
| 2008-09 | Պրեմիեր Լիգա | 8 | 0 | 0 | 0 | 1 | 0 | 2 | 0 | 11 | 0 |
| 2009-10 | Պրեմիեր Լիգա | 8 | 0 | 2 | 0 | 4 | 0 | 0 | 0 | 14 | 0 |
| 2010-11 | Պրեմիեր Լիգա | 21 | 2 | 1 | 0 | 0 | 0 | 4 | 0 | 26 | 2 |
| Արդյունք | 51 | 2 | 3 | 0 | 6 | 0 | 6 | 0 | 66 | 2 |
| Սանդերլենդ (վարձավճար) | 2009-10 | Պրեմիեր Լիգա | 11 | 0 | 0 | 0 | 0 | 0 | 0 | 0 | 11 | 0 |
| Արդյունք | 11 | 0 | 0 | 0 | 0 | 0 | 0 | 0 | 11 | 0 |
| Աստոն Վիլա | 2011-12 | Պրեմիեր Լիգա | 31 | 0 | 2 | 0 | 1 | 0 | 0 | 0 | 34 | 0 |
| 2012-13 | Պրեմիեր Լիգա | 0 | 0 | 0 | 0 | 0 | 0 | 0 | 0 | 0 | 0 |
| 2013-14 | Պրեմիեր Լիգա | 0 | 0 | 0 | 0 | 0 | 0 | 0 | 0 | 0 | 0 |
| 2014-15 | Պրեմիեր Լիգա | 30 | 1 | 3 | 0 | 1 | 0 | 0 | 0 | 34 | 1 |
| 2015-16 | Պրեմիեր Լիգա | 28 | 0 | 0 | 0 | 2 | 0 | 0 | 0 | 30 | 0 |
| 2016-17 | Չեմպիոնշիպ | 34 | 0 | 1 | 0 | 1 | 0 | 0 | 0 | 36 | 0 |
| 2017-18 | Չեմպիոնշիպ | 31 | 0 | 0 | 0 | 1 | 0 | 0 | 0 | 32 | 0 |
| Արդյունք | 128 | 1 | 6 | 0 | 6 | 0 | 0 | 0 | 140 | 1 |
| Նոթինգհեմ Ֆորեստ (վարձավճար) | 2012-13 | Չեմպիոնշիպ | 7 | 0 | 0 | 0 | 0 | 0 | 0 | 0 | 7 | 0 |
| Արդյունք | 7 | 0 | 0 | 0 | 0 | 0 | 0 | 0 | 7 | 0 |
| Մալյորկա (վարձավճար) | 2012-13 | Լա Լիգա | 17 | 0 | 0 | 0 | 0 | 0 | 0 | 0 | 17 | 0 |
| Արդյունք | 17 | 0 | 0 | 0 | 0 | 0 | 0 | 0 | 17 | 0 |
| Բոլթոն Ուոնդերերս (վարձավճար) | 2013-14 | Չեմպիոնշիպ | 9 | 0 | 0 | 0 | 0 | 0 | 0 | 0 | 9 | 0 |
| Արդյունք | 9 | 0 | 0 | 0 | 0 | 0 | 0 | 0 | 9 | 0 |
| Կարիերայի արդյունք | 322 | 5 | 12 | 1 | 16 | 0 | 27 | 1 | 376 | 7 |

Ձեռքբերումներ
-------------

* Շոտլանդիայի չեմպիոն - 2004-05
* Ֆուտբոլային լիգայի գավաթակիր - 2007-08

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Scottish Football League (October 2004). *The Bell's Scottish Football Review 2004/05*. CRE8. ISBN 0-9548556-0-4.
4. ↑  «Rough justice as Gers beat Thistle». BBC Sport. 2002 թ․ դեկտեմբերի 22.
5. ↑  "Hutton leg-break op is a success" BBC Sport. 28 February 2005.
6. ↑  «Rangers 4–1 Dunfermline». *BBC Sport*. BBC. 2004 թ․ մարտի 23. Վերցված է 2009 թ․ դեկտեմբերի 29-ին.
7. ↑  Jonathan Stevenson (2008 թ․ փետրվարի 2). «Tottenham 1–1 Man Utd». BBC Sport. Վերցված է 2009 թ․ սեպտեմբերի 26-ին.
8. ↑  Sunderland land Tottenham defender Alan Hutton on loan BBC Sport, 1 February 2010
9. ↑  Jonathan Stevenson (2008 թ․ փետրվարի 24). «Tottenham 2–1 Chelsea». BBC Sport. Արխիվացված օրիգինալից փետրվարի 25, 2008-ին. Վերցված է 2008 թ․ փետրվարի 24-ին.
10. ↑  AVFC (2012 թ․ հուլիսի 16). «USA Tour: Confirmed Villa party set for flight». Արխիվացված է օրիգինալից 2012 թ․ հուլիսի 18-ին.
11. ↑  «Hutton admits frustration». Sky Sports. 2012 թ․ սեպտեմբերի 8. Վերցված է 2013 թ․ փետրվարի 13-ին.
12. ↑  «Alan Hutton joins Nottingham Forest from Aston Villa». BBC Sport. 2012 թ․ նոյեմբերի 22. Վերցված է 2013 թ․ փետրվարի 13-ին.
13. ↑  «Nottingham Forest see loan signings Jermaine Jenas and Alan Hutton depart». This is Nottingham. 2013 թ․ հունվարի 4. Արխիվացված է օրիգինալից 2013 թ․ հունվարի 6-ին. Վերցված է 2013 թ․ փետրվարի 13-ին.
14. ↑  «Real Mallorca sign Alan Hutton on loan from Aston Villa». *Sky Sports*. BSkyB. 2013 թ․ հունվարի 29. Վերցված է 2013 թ․ հունվարի 29-ին.
15. ↑  «Alan Hutton's presentation skills are more 'mega duff' than Magaluf as Villa defender signs for Mallorca... He's USELESS!». Daily Mail. 2013 թ․ փետրվարի 1. Վերցված է 2013 թ․ փետրվարի 13-ին.
16. ↑  «Hutton returns after transfer» [Hutton vuelve tras cesión.] (Spanish). Marca.com. 2013 թ․ հունիսի 30. Վերցված է 2013 թ․ օգոստոսի 11-ին.`{{cite news}}`: CS1 սպաս․ չճանաչված լեզու (link)
17. ↑  «Bolton Wanderers snap up former Spurs defender Alan Hutton from Aston Villa». The Bolton News. 2014 թ․ փետրվարի 28. Վերցված է 2014 թ․ փետրվարի 28-ին.
18. ↑  «Derby 0 Bolton 0». BBC Sport. 2014 թ․ մարտի 11. Վերցված է 2014 թ․ մարտի 11-ին.
19. ↑  «Breaking news: Hutton signs new three year deal». Aston Villa F.C. Արխիվացված է օրիգինալից 2014 թ․ սեպտեմբերի 16-ին.
20. ↑  «Gunners thrash Villa as Arsene Wenger makes history». *Daily Telegraph*. 2015 թ․ մայիսի 30. Վերցված է 2017 թ․ սեպտեմբերի 26-ին.
21. ↑  «Alan Hutton: Aston Villa right-back signs new contract». *BBC Sport*. BBC. 2018 թ․ հունիսի 14.
22. ↑  France 0–1 Scotland BBC Sport, 12 September 2007
23. ↑  «Alan Hutton: Aston Villa defender 'out of the frame' for Scotland». *BBC Sport*. BBC. 2016 թ․ նոյեմբերի 6. Վերցված է 2016 թ․ նոյեմբերի 6-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ցուցանիշները *soccerbase.com* կայքում (անգլ.)
* Վիճակագրությունը *National Football Teams* կայքում(անգլ.)


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալան Հատտոն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՇՖՄ · ՖԻՖԱ |

 |